Love Island (Norge)

***Love Island*** først ble sendt på den britiske kanalen ITV i en kjendisversjon i 2005 og 2006, deretter gjenopptatt i ny drakt i 2015 på ITV2. Den første norske sesongen ble sendt i 2018 på TV3, mens andre sesong ble i 2020 sendt på TV 2. Sesong 3 ble sendt i 2024, mens sesong 4 ble sendt i 2025 på TV 2.

## Konsept
Konseptet går ut på at deltakerne har gått gjennom en test hvor de ser hvem som passer best sammen. Deltakerne må forsøke å finne som make, og vinner dersom de ender opp sammen med den de har best match med. Programmet som sendes i Norge har nøyaktig samme regler.

Det særegne elementet med serien er at seerne inviteres til å påvirke hendelsene ved å stemme gjennom en mobil-app. Episodene spilles inn dagen før de sendes.

Konseptet har blitt videresolgt til en rekke land, deriblant Norge.

## Første sesong (2018)
Den første norske sesongen av serien ble spilt inn av TV3 på Gran Canaria og hadde premiere 26. august 2018. Programleder var Tone Damli Aaberge.

Programmet fikk terningkast 1  hos Dagbladet.

Voiceover denne sesongen var komiker Rasmus Wold.

Finalen ble vist 4. oktober 2018, og vinnerne ble Andrea Sveinsdottir og Morten Dalhaug. De valgte å dele pengepremien på 500 000. 

Av alle parene er det kun Sveinsdottir og Dalhaug som fortsatt er sammen (pr. mars 2026). 

### Deltagere Love Island Norge Sesong 1 2018

## Andre sesong (2020)
Den andre norske sesongen av serien ble spilt inn av TV 2 i Buenos Aires, Argentina, og hadde premiere 5. januar 2020. Programleder var Morten Hegseth.

Voiceover denne sesongen var komiker Egil Skurdal.

Finalen ble vist 27. februar 2020, og vinnerne ble Nora Haukland og Johannes Klemp. De valgte å dele pengepremien på 300 000. 

Ingen av parene er lenger kjærester, men vinnerne Klemp og Haukland var sammen i 1,5 år etter ha forlovet seg i april 2021 og gjort det slutt i august 2021.

### Deltagere Love Island Norge Sesong 2 2020

## Tredje sesong (2024)
Den tredje norske sesongen av serien skulle blitt spilt inn av TV 2 på Gran Canaria og ha premiere i 2021 med Morten Hegseth som programleder. Innspillingen av den tredje sesongen ble imidlertid utsatt på ubestemt tid, grunnet den pågående COVID-19-pandemien. I desember 2021 ble det kjent at sesongen ikke kom til å bli spilt inn likevel, og den norske utgaven virket å være kansellert. 

I august 2023 kunne TV 2 under sin høstlansering avsløre at sesong 3 blir en virkelighet, og at innspillingen ville skje på nyåret 2024 i Maspalomas på Gran Canaria med Morten Hegseth som programleder også denne gangen. Denne sesongen skulle imidlertid ikke seerne stemme på sine favoritter, og sendingene ble ikke sendt i sanntid dagen etter innspilling slik som i de foregående sesongene. Denne gangen var det utvalgte "superfans" som fikk stemme og tilgang til episodene flere uker før de ble sendt på TV2 Play.

24. januar 2024 annonserte Hegseth at han trakk seg som programleder for «Love Island». Han ble erstattet av Alexandra Joner.

Innspillingen av sesong 3 startet 6. februar 2024, og første episode ble sendt 4. mars 2024. Årets sesong varte i syv uker, med innspilling fra tirsdag til lørdag. Søndager og mandager hadde deltakerne fri, og Joner pendlet tilbake til Norge.

Voiceover denne sesongen var komiker Egil Skurdal, som i forrige sesong.

Selv om "superfansen" har stemt gjennom hele sesongen var det seerne som bestemte hvem som vant. Ettersom innspillingen lå fire uker bak sendeskjema på TV og innspillingen for lengst var avsluttet da finalen ble sendt, valgte de derfor å spille inn tre ulike sluttscenarier. Dette avslørte Joner i sitt radiofrokostshow på P5. Dette ble også bekreftet av TV 2.

Finalen ble sendt 19. april 2024, og vinnerne ble Elisabeth Henriksen Reither og Henrik Fossedal. De delte pengepremien på 300 000 kroner.

Av alle parene er det kun Berg og Johansen som fortsatt er sammen (pr. mars 2026). Vinnerparet Reither og Fossedal var sammen i 1,5 år før de gikk hvert til sitt i september 2025.

### Deltagere Love Island Norge Sesong 3 2024

## Fjerde sesong (2025)
Den fjerde norske sesongen av serien ble spilt inn av TV 2 på Gran Canaria. Programleder var Alexandra Joner.

Innspillingen startet 14. januar og finalen ble innspilt 17. februar 2025. Årets sesong varte dermed i rekordlave fem uker, men fremstilles som syv uker ettersom deltakerne i årets sesong hadde innspilling syv dager i uken uten to fridager som i de to forrige sesongene.

Første episode ble sendt 10. mars 2025. Det var dermed også denne sesongen "superfans" som avgjorde deltakernes skjebner. Som forrige sesong var det likevel seerne som bestemte vinnerne, ettersom tre versjoner av finalen ble spilt inn.

Voiceover denne sesongen var, som i de to foregående sesongene, komiker Egil Skurdal.

Finalen ble sendt 25. april 2025, og vinnerne ble Camilla Ellinor De Souza Devik og Nicklas Olai Karlsen Sundsvåg. De delte pengepremien på 300 000 kroner. Årets vinnere ble historiske, ettersom Sundsvåg kom inn i villaen som bombshell under Casa Amor. Ingen tidligere vinnere har vært bombshells eller kommet inn på Casa Amor.

Av alle parene er det kun Devik og Sundsvåg, og Eikedalen og Røhne som fortsatt er sammen (pr. mars 2026).

### Deltagere Love Island Norge Sesong 4 2025

## Se også
* *[[Paradise Hotel (Norge)]]*
* *[[Ex on the Beach (Norge)]]*
* *[[Singletown]]*

## Referanser


## Eksterne lenker
*